wickkiey/tamil-wikipedia-markdown huggingface dataset:
# ஓமாட்சி கிராமம்


ஓமாட்சி கிராமம் என்பது இராமநாதபுரம் மாவட்டம் திருப்புல்லாணி ஒன்றியத்திற்கு உட்பட்ட இன்றைய களக்குடி என்று அழைக்கப்பட்டு வரும் கிராமம் ஆகும். இந்த கிராமத்தில்தான் பார்வதி தாய் ஓமாட்சி காளியாக அவதாரம் எடுத்துள்ளார் என்பது புராண வரலாறு.  

### **ஓமாட்சிகாளியாக அவதாரம் எடுத்த மங்களேஸ்வரி**
பாண்டிய மன்னர்களால் கட்டப்பட்ட திரு உத்திரகோசமங்கை மங்களநாதர் மங்களேஸ்வரி ஆலயம் உலக புகழ்பெற்ற ஒரு ஆண்மிகதளம் ஆகும், இந்த தளத்தில் சிவபெருமானும் உமாதேவியும் தங்களது ரிஷப வாகனத்தில் ஆகாய மார்க்காக பறந்து தங்களது ஊரான உத்தரகோசமங்கை திருத்தலத்துக்கு வந்து சேர்ந்தார்கள். தென்னாட்டை சுற்றிப்பார்த்த நிகழ்ச்சிகளைப் பற்றி மகிழ்ச்சியாக உரையாடிக் கொண்டிருந்தனர். அப்போது உமாதேவி விளையாட்டாக சிவபெருமானின் கண்களைப் பொத்தினார். இதனால் தென்னாடு இருண்டு போனது.  

தென்னாட்டில் உள்ள அனைத்து உயிரினங்களும் கண்தெரியாமல் இருப்பிடம் இன்றி, உணவின்றி, பசியும் பட்டினியாக கிடக்க நேரிட்டது. இதனால் கோபம் கொண்ட சிவபெருமான் தன் மனைவி என்றும் பாராமல் பார்வதி தேவியை கருப்பு நிற ஓமாட்சி காளியாக போ என்று சாபமிடுகின்றார். சிவபெருமான் தன்னை சாபத்துக்கு உள்ளாக்கியதை அறிந்த பார்வதி தன் விசுவரூபத்தைக் காட்டி கோபம் கொண்டு சிவபெருமானை உத்திரகோச மங்கை திருத்தலத்தில் நடனச்சாலையில் நடனமாட போட்டிக்கு அழைத்தாள்.  

இந்த நடனப்போட்டியில் நான் தோற்றால் காளியாகப் போக சம்மதிக்கிறேன் என்றாள். இதையடுத்து சிவனும், பார்வதியும் உத்தரகோச மங்கை திருத்தலத்தில் உள்ள நாட்டிய சாலையில் நடன போட்டியைத் தொடங்கினார்கள். நடனப்போட்டி மிகவும் விறுவிறுப்பாக நடந்தது. இந்த போட்டி நடனத்துக்கு திருமால், பிரம்மன், இந்திரன் முதலியோர் தீர்ப்பு கூறும் நடுவர்களாக இருந்தார்கள். சிவன், பார்வதி நடனத்தை கண்டுகளிப்பதற்கு வேண்டி சொர்க்கலோக வாசிகளும், பூலோகவாசிகளும் மற்றும் உயிரினங்களும் கூட்டம் கூட்டமாக உத்தரகோசமங்கைத் திருத்தலத்தில் கூடினார்கள்.  

### **வீரக்குடும்பர் சுவாமிகள்**
வீரக்குடும்பர் சுவாமிகள் என்பவர் திரு உத்திரகோசமங்கை<nowiki/>யில் சித்தராக அவதரித்தவர் இவர் பிறந்த ஊரும் ஓமட்சி கிராமம் என்று கூறபடுகிறது, இந்த கிராமத்தில் பொது மக்கள்  நடுகல் வைத்து வழிபட்டு வருகின்றனர்.  

#### **ருத்ராட்ச மரம்**
இந்த ஓமாட்சி கிராமத்தில் நைனார் ஆலயம் ஒன்றில்  ஒரு ருத்ராட்சம் மரம் ஒன்று வளர்ந்து வருகிறது இங்குதான் வீரக்குடும்பர் சுவாமிகள் தவம் இருந்ததாக வரலாறும் மக்களும் கூறிவருகின்றனர்.
# இருக்கம் தீவு

**இருக்கம் தீவு** (*Irukkam Island*) என்பது தமிழ்நாட்டின் திருவள்ளூர் மாவட்டத்தில் உள்ள பழவேற்காடு ஏரியின் நடுவில் அமைந்துள்ள ஒரு ஏரித் தீவு ஆகும். இது ஆரம்பாக்கத்திலிருந்து 6 கி. மீ. தொலைவில் அமைந்துள்ளது. சென்னைக்கு அருகாமையில் இருக்கம் தீவு அமைந்திருப்பதால், சமீப காலங்களில், ஒரு பிரபலமான சுற்றுலா பகுதியாக உருவெடுத்துள்ளது.  

## போக்குவரத்து
இருக்கம் தீவு ஆரம்பாக்கத்திலிருந்து 8 கிலோமீட்டர் தொலைவில் அமைந்துள்ளது. படகு மூலம் மட்டுமே தீவிற்குச் செல்வது சாத்தியம்.
# ஈரிரும்பு சிலிசைடு



**ஈரிரும்பு சிலிசைடு** (*Diiron silicide*) Fe<sub>2</sub>Si என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். உலோகங்களிடை சேர்மமான இது இரும்பின் சிலிசைடு உப்பாக வகைப்படுத்தப்படுகிறது. அண்ட தூசியில் ஆப்கைட்டு என்ற கனிமமாகவும் இயற்கையில் ஈரிரும்பு சிலிசைடு கிடைக்கிறது. இச்சேர்மத்தின் உட்கூறுகளான இரும்பும் சிலிக்கானும் விகிதவியல் அளவுகளில் இடம்பெறுவதில்லை. தயாரிக்கும் முறையை அடிப்படையாகக் கொண்டே இவ்விகிதம் மாறுபடுகிறது. இதனுடன் தொடர்புடைய Fe<sub>5</sub>Si<sub>3</sub>  
இயற்கையில் சிஃபெங்கைட்டு என்ற கனிமமாக இயற்கையில் கிடைக்கிறது.
# இரும்பு இருசிலிசைடு



**இரும்பு இருசிலிசைடு** (*Iron disilicide*) FeSi<sub>2</sub>Fe<sub>2</sub>Si என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். உலோகங்களிடை சேர்மமான இது இரும்பின் சிலிசைடு உப்பாக வகைப்படுத்தப்படுகிறது. இயற்கையில் இலின்சைட்டு என்ற கனிமமாக இரும்பு இருசிலிசைடு தோன்றுகிறது. அறை வெப்பநிலையில் செஞ்சாய்சதுரப் படிகங்களாகப் (β நிலை) படிகமாகும் இதை 970 பாகை செல்சியசு வெப்பநிலைக்கு சூடுபடுத்தினால் நாற்கோணகப் படிகநிலைக்கு (α நிலை) மாற்றமடைகிறது.
# இரும்பு(IV) ஆக்சிடெட்ராபுளோரோபோரேட்டு



**இரும்பு(IV) ஆக்சிடெட்ராபுளோரோபோரேட்டு** (*IronIron(IV) oxytetrafluoroborate*) FeO(BF<sub>4</sub>)<sub>2</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும்.  
அரிய வகை அயனியான Fe(IV) அயனி இச்சேர்மத்தில் இடம்பெற்றுள்ளது. முதன்முதலில் 1998 ஆம் ஆண்டு கண்டுபிடிக்கப்பட்டாலும் அப்போது சரியாக உறுதிப்படுத்தப்படவில்லை. பின்னர் 2006 ஆம் ஆண்டு மிகவும் நம்பகமான உற்பத்தி அறிவிக்கப்பட்டது.  
## தயாரிப்பு
இரும்பு(II) டெட்ராபுளோரோபோரேட்டுடன் ஓசோனைச் சேர்த்து வினைபுரியச் செய்து இரும்பு(IV) ஆக்சிடெட்ராபுளோரோபோரேட்டு தயாரிக்கப்படுகிறது.  
## இயற்பியல் பண்புகள்
இரும்பு(IV) ஆக்சிடெட்ராபுளோரோபோரேட்டு நிலைப்புத் தன்மை அற்றதாகும். விரைவில் இது சிதைவடைந்து Fe(II) அயனியாகி இரும்பு(III) டெட்ராபுளோரோபோரேட்டாகவும் Fe(IV) அணைவுச் சேர்மமாகவும் உருவாகிறது. கந்தகம் போன்ற ஆக்சிசன் ஏற்பிகளுடன் வினையில் ஈடுபட்டாலும் இது சிதைவடந்து கந்தக மோனாக்சைடாகவும் இரும்பு(II) டெட்ராபுளோரோபோரேட்டாகவும் மாற்றமடைகிறது.
# அகர், ராஜஸ்தான்

**அகர்** (*Ahar*) என்பது ஒரு வரலாற்று முக்கியத்துவம் வாய்ந்த ஒரு நகரமாகும். இது இந்தியாவின் தற்போதைய ராஜஸ்தானின் உதய்பூரில் உள்ள அகர் ஆற்றின் வடக்குக் கரையில் அமைந்துள்ளது.  

## வரலாறு
1950களின் பிற்பகுதியிலும் 1960களின் முற்பகுதியிலும் நடந்த தொல்லியல் அகழ்வாராய்ச்சியில் இப்பகுதி செப்புக் கால அகர்-பனாஸ் கலாச்சாரத்தின் தளம் என்பதை வெளிப்படுத்தியது. இங்கு இரண்டு தனித்துவமான கலாச்சாரங்கள் அடையாளம் காணப்பட்டுள்ளன - முதல் அகர் காலம் (கிமு 2580 முதல் கிமு 1500 வரை) , இரண்டாம் அகர் காலம் (கிமு 1000 முதல்).
# இரும்பு பெண்டா ஐதரைடு

**இரும்பு பெண்டா ஐதரைடு** (*Iron pentahydride*) FeH<sub>5</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். உயர் அழுத்த நிலைகளில் இது நிலைப்புத் தன்மையுடன்  
காணப்படுகிறது. அணுநிலை ஐதரசன் இச்சேர்மத்தில் சிறிய மூலக்கூற்று கொத்துகளுடன் பிணையாமல் இருப்பதால் ஒரு மீக்கடத்தியாக இது முகியமான சேர்மமாகப் பார்க்கப்படுகிறது. இரும்பு பெண்டா ஐதரைடில் ஓரிணை ஐதரசன் அணுக்கள் இவ்வாறு பிணைப்பில் இல்லாமல் உள்ளன.  

## தயாரிப்பு
130 கிகா பாசுக்கல் அழுத்தத்தில் ஐத்ரசனுடன் இரும்புச் செதில் சேர்க்கப்பட்டு 1500 கெல்வின் வெப்பநிலைக்குக் கீழே சூடாக்கப்பட்டால் இரும்பு பெண்டா ஐதரைடு உருவாகிறது. அழுத்தத்தை 66 கிகாபாசுக்கல் அளவுக்கு குறைத்தால் திண்ம FeH<sub>3</sub> உருவாகும்.  

I4/mmm என்ற சமச்சீர் ஒழுங்குடன் நாற்கோணகப் படிகத் திட்டத்தில் இதன் அலகு கூடுகள் காணப்படுகின்றன.
# எம். எம். அப்துல் அமீது



**மணதாத் மக்கர் பிள்ளை அப்துல் அமீது** (**Manadath Mackar Pillay Abdul Hameed) இந்தியாவைச் சேர்ந்த ஒரு** தொழிலதிபர் ஆவார். ஒரு வங்கியாளர் மற்றும் கொடைவள்ளல் என்றும் இவர் அறியப்படுகிறார். ஒரு முன்னணி முந்திரி மற்றும் எலுமிச்சைப் புல் ஏற்றுமதியாளராக புகழ் பெற்றார். இவரது மருமகன் பிகே அப்துல் கப்பூரால் நிறுவப்பட்ட முசுலீம் கல்விச் சங்கத்தின் ஆரம்பகால ஆதரவாளராகவும் புரவலராகவும் அப்துல் அமீது இருந்தார். இயக்குநராகவும் இவர் பணியாற்றினார்.  

## வாழ்க்கைக் குறிப்பு
அப்துல் அமீது, ஆலுவாவின் பிரபல தொழிலதிபரும் அரசியல்வாதியுமான எம்.கே.மக்கர் பிள்ளைக்கு மூன்று மகன்களில் இரண்டாவது மகனாகப் பிறந்தார்.  

1935 ஆம் ஆண்டில் , திருவிதாங்கூர் இராச்சியத்தின் மிகப்பெரிய வர்த்தக நிறுவனங்களில் ஒன்றான எம்.கே.மக்கர் பிள்ளை & சன்சு நிறுவனத்தின் பங்குதாரரானார். அத்தியாவசிய எண்ணெய்களை நேரடியாக ஏற்றுமதி செய்வதன் மூலம் மலபார் கடற்கரையில் பிரித்தானிய வர்த்தக நிறுவனங்களின் ஏகபோகத்தை முதன்முதலில் இந்நிறுவனம் போட்டியிட்டது. நிறுவனம் 1941 ஆம் ஆண்டு மக்கர் பிள்ளை & சன்சு நிறுவனத்துடன் இணைக்கப்பட்டபோது, அமீது அதன் நிர்வாக இயக்குநரானார்.
# தேசிய நெடுஞ்சாலை 16 (இந்தியா)


**தேசிய நெடுஞ்சாலை 16** (*National Highway 16 -**NH 16***) என்பது இந்தியாவின் மிக முக்கிய நீளமான தேசிய நெடுஞ்சாலை ஆகும். இது மேற்கு வங்காளம், ஒடிசா, ஆந்திரப் பிரதேசம் மற்றும் தமிழ்நாடு ஆகியவற்றின் கிழக்குக் கடற்கரையில் செல்கிறது. இந்த நெடுஞ்சாலை முன்பு தேசிய நெடுஞ்சாலை 5 என்று அழைக்கப்பட்டது.  

இந்த நெடுஞ்சாலையின் வடக்கு முனையம் கொல்கத்தாவிற்கு அருகிலுள்ள தங்குனி தேசிய நெடுஞ்சாலை 19-ல் தொடங்குகிறது. தெற்கு முனையம் தமிழ்நாட்டில் சென்னையில் முடிவடைகிறது. இந்நெடுஞ்சாலை தேசிய நெடுஞ்சாலைகள் வளர்ச்சி திட்டத்தின் மூலம் மேற்கொள்ளப்பட்ட தங்க நாற்கரச் சாலைத் திட்டத்தின் ஒரு பகுதியாகும்.  

## வழித்தடம்

மேற்கு வங்காளம், ஒடிசா, ஆந்திரப் பிரதேசம் மற்றும் தமிழ்நாடு ஆகிய மாநிலங்களில் உள்ள பல்வேறு மாவட்டங்களில் உள்ள பல நகரங்கள் மற்றும் நகரங்கள் தேசிய நெடுஞ்சாலை 16ல் இணைக்கப்பட்டுள்ளன. தேநெ16-ன் மொத்த நீளம் ஆகும்.மற்றும் மேற்கு வங்காளம், ஒடிசா, ஆந்திரப் பிரதேசம் மற்றும் தமிழ்நாடு மாநிலங்கள் வழியாகச் செல்கிறது.  

மாநிலங்களில் பாதை நீளம்:  

- மேற்கு வங்காளம் :
- ஒடிசா :
- ஆந்திரப் பிரதேசம் :
- தமிழ்நாடு :

## சந்திப்புகள் பட்டியல்

### மேற்கு வங்காளம்
: கொல்கத்தாவிற்கு அருகில்  
: கொல்கத்தாவிற்கு அருகில்  
: கோலாகாட் அருகில்  
: பன்ஸ்குராவிற்கு அருகில்  
: கரக்பூருக்கு அருகில்  
: கரக்பூருக்கு அருகில்  
### ஒடிசா
: பாலேஷ்வர் அருகே  
: பனிகோலிக்கு அருகில்  
: சண்டிகோல் அருகே  
: கட்டாக் அருகே  
: புவனேசுவரம் அருகே  
: கோர்தா அருகே  
: பாலூர் அருகே  
: பிரம்மபூருக்கு அருகில்  
: பிரம்மபூருக்கு அருகில்  
### ஆந்திரப் பிரதேசம்
: அருகே  
: நடவல்சா அருகே  
: கதிபுடியில்  
: ராஜமன்றி  
: ராஜமன்றி  
: ராஜமன்றி அருகே  
: தேவராபள்ளி  
: ஏலூருக்கு அருகில்  
: விஜயவாடாவில்  
: குண்டூர் அருகே  
: சில்லக்காலுரிபேட்டை  
: ஓங்கோல் அருகே  
: சிங்காராயகொண்டா  
: காவாலி  
: நெல்லூர்  
: நாயுடுபேட்டை  
### தமிழ்நாடு
: ஜனப்பச்சத்திரம்  
: சென்னை  
: சென்னை முனையம்  

## சுங்கசாடிகள்
கொல்கத்தாவிலிருந்து சென்னை வரை உள்ள சுங்கச்சாவடிகள் பின்வருமாறு  

### மேற்கு வங்காளம்
: துலாகோரி  
: டெப்ரா  
: ராம்புரா(காரக்பூர்)  
### ஒரிசா
: லக்ஷ்மநாத் (ஜலேஷ்வர்)  
: பாலசோர்  
: பனிகோயிலி  
: மங்குலி  
: கோடிபடா  
: குரபாலி  
### ஆந்திரப் பிரதேசம்
: பெல்லுபட  
: பலாசா  
: மடபம் (ஸ்ரீகாகுளம்)  
: சிலகாபாலம் (ஸ்ரீகாகுளம்)  
: நதவலச  
: அகனம்பூடி (விசாகப்பட்டினம்)  
: வேம்பாடு  
: கிருஷ்ணாவரம்  
: எத்தகோடா  
: உங்குடுரு  
: களப்பற்று  
: பொட்டிபாடு  
: காசா  
: பொல்லாபலி  
: தங்குதுரு  
: முசுனூர்  
: வெங்கடாசலம்  
: புக்கானன்  
: சூல்லூர்பேட்டை  
: குமுடிப்பூண்டி  
### தமிழ்நாடு
: நல்லூர் (சென்னை)  

## மேலும் பார்க்கவும்
- நெடுஞ்சாலை எண் அடிப்படையில் இந்தியாவில் உள்ள தேசிய நெடுஞ்சாலைகளின் பட்டியல்
- மாநில வாரியாக இந்தியாவில் உள்ள தேசிய நெடுஞ்சாலைகளின் பட்டியல்

## படங்கள்
# குகில வம்சம்


<mapframe text="பல்வேறு காலங்களில் குகில தலைநகரம்" zoom="5" longitude="75.124512" latitude="25.681137">  
{  
"type": "FeatureCollection",  
"features": [  
{  
"type": "Feature",  
"properties": { "marker-symbol": "monument", "title": "Ahar" },  
"geometry": { "type": "Point", "coordinates": [73.719444, 24.587778] }  
},  
{  
"type": "Feature",  
"properties": { "marker-symbol": "monument", "title": "Nagda" },  
"geometry": { "type": "Point", "coordinates": [76.265291, 25.165124] }  
},  
{  
"type": "Feature",  
"properties": { "marker-symbol": "monument", "title": "சித்தோர்கார்" },  
"geometry": { "type": "Point", "coordinates": [74.626922, 24.888744] }  
},  
{  
"type": "Feature",  
"properties": { "marker-symbol": "monument", "title": "Sisoda" },  
"geometry": { "type": "Point", "coordinates": [73.740431, 25.005169] }  
}  
]  
}  
</mapframe>  
**மேவாரின் குகிலர்கள்** (*Guhila dynasty*) *மேவாரின் குகிலர்கள்* என்றும் பேச்சுவழக்கில் அழைக்கப்படும் மெடபட்டாவின் குகிலர்கள் இந்தியாவின் இன்றைய ராஜஸ்தான் மாநிலத்தில் உள்ள மெடபட்டா (நவீன மேவார் ) பகுதியை ஆண்ட ராஜபுத்திர வம்சத்தினராவர். குகில மன்னர்கள் ஆரம்பத்தில் 8 - 9 ஆம் நூற்றாண்டுகளுக்கு இடையில் கூர்ஜர-பிரதிகாரப் பேரரசின் கீழ் நிலப்பிரபுக்களாக ஆட்சி செய்தனர். பின்னர் 10ஆம் நூற்றாண்டில் சில காலத்திற்கு இராஷ்டிரகூட ஆட்சியாளர்களாக இருந்தனர். இவர்களின் தலைநகரங்களில் நகராடா (நக்டா), அகதா (அகர்) ஆகியவை அடங்கும். இந்த காரணத்திற்காக, அவை குகிலாக்களின் நக்டா-அகர் கிளை என்றும் அழைக்கப்படுகின்றன.  

11 ஆம் நூற்றாண்டில் கூர்ஜர-பிரதிகாரர்களின் வீழ்ச்சிக்குப் பிறகு குகிலர்கள் தனித்து ஆட்சி புரிந்தனர். 11-13 ஆம் நூற்றாண்டுகளில், இவர்கள் பரமாரர்கள், சௌகான்கள், தில்லி சுல்தான்கள், சோலங்கியர்கள், வகேலாக்கள் உட்பட பல அண்டை நாடுகளுடன் இராணுவ மோதல்களில் ஈடுபட்டனர். 11ஆம் நூற்றாண்டின் பிற்பகுதியில், பரமார மன்னன் போஜன் குகில சிம்மாசனத்தில் குறுக்கிட்டு, அபோதிருந்த ஒரு ஆட்சியாளரை அகற்றி, கிளையின் வேறு ஒரு ஆட்சியாளரை நியமித்ததாகத் தெரிகிறது.  

12 ஆம் நூற்றாண்டின் நடுப்பகுதியில், வம்சம் இரண்டு கிளைகளாகப் பிரிக்கப்பட்டது. மூத்த கிளை (பின்னர் இடைக்கால இலக்கியங்களில் *ராவல்* என்று அழைக்கப்பட்டது) சித்ரகூடத்தில் இருந்து (நவீன சித்தோர்கார் ) ஆட்சி செய்தனர். மேலும் 1303 ஆம் ஆண்டு தில்லி சுல்தானகத்திற்கு எதிராக இரத்னசிம்மனின் தோல்வியுடன் வம்சம் முடிவுக்கு வந்தது. மற்றொரு கிளை ராணா என்ற பட்டத்துடன் சிசோதியாவிலிருந்து ஆட்சி செய்து, சிசோதிய இராஜபுத்திர வம்சத்தை உருவாக்கியது.  

## வரலாறு
ரமேஷ் சந்திர மஜும்தார் இவர்களை பொ.ச. 5 ஆம் நூற்றாண்டைச் சேர்ந்தவர்கள் எனக் குறிப்பிடுகிறார். ஒவ்வொரு தலைமுறைக்கும் 20 வருட ஆட்சி என்று கருதுகிறார். ஆர். வி. சோமானி இவர்களை 6 ஆம் நூற்றாண்டின் முதல் காலாண்டிற்க் கொண்டு செல்கிறார்.  

பொ.ச. 977 தேதியிட்ட அத்பூர் கல்வெட்டும் 1083 தேதியிட்ட கத்மல் கல்வெட்டும், குகதத்தன் என்பவன் போஜனுக்குப் பின் ஆட்சிக்கு வந்ததாகத் தெரிவிக்கிறது. இவர் எக்லிங்ஜியில் ஒரு ஏரியைக் கட்டினார். பொ.ச. 1285 தேதியிட்ட அச்சலேசுவர் கல்வெட்டு இவரை விஷ்ணு பக்தராக விவரிக்கிறது. போஜனுக்குப் பிறகு மகேந்திரன் மற்றும் நாகாதித்யன் ஆகியோர் ஆட்சி செய்தனர். பில்களுடனான போரில் நாகாதித்யன் கொல்லப்பட்டதாக இராஜபுதன் நாட்டுப்புறக் கதைகள் கூறுகின்றன.
# குவாசி தீன் முகமது



**குவாசி தீன் முகமது** (Quazi Deen Mohammad) ஒரு வங்காளதேச மருத்துவர், கல்வியாளர் மற்றும் நரம்பியல் நிபுணர் ஆவார். இவர் டாக்காவில் உள்ள நேஷனல் இன்ஸ்டிடியூட் ஆஃப் நியூரோ சயின்ஸின் நிறுவன இயக்குநர் ஆவார். இவர் டாக்கா மருத்துவக் கல்லூரியின் 37ஆவது முதல்வராகவும் மற்றும் பங்களாதேஷ் மருத்துவர்கள் மற்றும் அறுவை சிகிச்சை நிபுணர்கள் கல்லூரியின் (BCPS) 19 ஆவது தலைவராகவும் இருந்தார்.  

## ஆரம்ப வாழ்க்கை மற்றும் கல்வி
குவாசி தீன் முகமது அன்றைய கிழக்கு பாகிஸ்தானில் உள்ள வங்காளதேசத்தின் ஃபரித்பூரில் உள்ள லக்ஷ்மிபூரில் பிறந்தார். இவர் ஃபரித்பூர் ஜில்லா பள்ளியில் இடைநிலைக் கல்வியையும் மற்றும் அரசு ராஜேந்திரா கல்லூரியில் மேல்நிலைக் கல்வியையும் தேர்ச்சி பெற்றார். இவர் 1978 ஆம் ஆண்டில் டாக்கா மருத்துவக் கல்லூரியில் இளங்கலை மருத்துவப் படிப்பில் தேர்ச்சி பெற்றார். இவர் 1983 ஆம் ஆண்டில் வங்காளதேச மருத்துவர்கள் மற்றும் அறுவை சிகிச்சை கல்லூரியில் மருத்துவத்தில் தகுதித்தேர்வை முடித்தார். இவர் 1989 ஆம் ஆண்டில் யுனிவர்சிட்டி ஹாஸ்பிடல் மேடிசன், மருத்துவ நரம்பியல் இயற்பியலில் தகுதிப்படிப்பை நிறைவு செய்தார். இவர் 1994 ஆம் ஆண்டில் பல்கலைக்கழகத்தில் நரம்பியல் துறையில் முதுகலைப் பட்டம் பெற்றார்.  

## தொழில் வாழ்க்கை
குவாசி தீன் முகமது, 1984 ஆம் ஆண்டில் இப்போது பங்கபந்து ஷேக் முஜிப் மருத்துவப் பல்கலைக்கழகம் என அழைக்கப்படும் அப்போதைய ஐபிஜிஎம்ஆரில் நரம்பியல் உதவிப் பேராசிரியராகப் பணியில் சேர்ந்தார். 1996 ஆம் ஆண்டில் டாக்கா மருத்துவக் கல்லூரியில் நரம்பியல் பேராசிரியராக சேர்ந்தார். பின்னர், டாக்கா மருத்துவக் கல்லூரியின் முதல்வராக 2004 முதல் 2012 வரை பணியாற்றினார். பின்னர், அவர் நேஷனல் இன்ஸ்டிடியூட் ஆஃப் நியூரோ சயின்ஸின் நிறுவன இயக்குநரானார். அவர் தனது நோயாளிகளுக்கு எஸ்பிஆர்சி & நரம்பியல் மருத்துவமனையில் தொடர்ந்து சிகிச்சை அளித்து வருகிறார்.  

## ஆராய்ச்சி நடவடிக்கைகள்

- தலைவர், நரம்பியல் ஆராய்ச்சி மையம், என்ஐஎன்எஸ்
- ஆலோசகர், நரம்பியல் ஆசியா, மலேசியா
- பிஐ, அனெக்சான் 005 மருத்துவ சோதனை (ஜிபிஎஸ்ஸில் C1q அடக்கி) வங்கதேசத்தில்
- பிஐ, சமூக ஆய்வு பக்கவாதம், கால்-கை வலிப்பு, மறதி நோய் நியூரோடிஜெனரேட்டிவ் நோய் குறிப்பாக மோட்டார் நியூரான் நோய் மற்றும் பார்கின்சன் நோய் பற்றிய என்ஐஎன்எஸ் மற்றும் சிட்ரான் ( செஃப்பீல்ட் பல்கலைக்கழகம், ஐக்கிய இராச்சியம் ) இடையேயான கூட்டு ஆய்வில் மூத்த பங்களிப்பாளர்.
- NINS மற்றும் Erasmus MC ( நெதர்லாந்து ), CDC Atlanta (US) Annexon (US) மற்றும் ICDDR,B ஆகியவற்றுக்கு இடையேயான பல்வேறு கூட்டு ஆய்வில் மூத்த பங்களிப்பாளர்

## வெளியீடுகள்
இவர் “கால்- *கை வலிப்பு- நம்பிக்கைகள் மற்றும் தவறான நம்பிக்கைகள்”-* என்ற தலைப்பில் உலக சுகாதார நிறுவனத்தின் செய்தியிதழில் எழுதியுள்ளார். தேசிய மற்றும் சர்வதேச அளவில் புகழ்பெற்ற பத்திரிகைகளில் 186 ஆய்வுக் கட்டுரைகளை வெளியிட்டுள்ளார்.  

## விருதுகளும் கௌரவங்களும்

- ஹாரரரி பெல்லோஷிப், காலேஜ் ஆஃப் பிசிஷியன்ஸ் அண்ட் சர்ஜன்ஸ் பாக்கிஸ்தான்
- பேராசிரியர் இப்ராஹிம் நினைவு தங்கப் பதக்கம்
# சிசோதியர்கள்

**சிசோதியர்கள்** (*Sisodia*) என்பவர்கள் ராஜஸ்தானில் உள்ள மேவார் பேரரசை ஆண்ட இந்திய இராஜபுத்திர வம்சமாகும்.  

## தோற்றம்
சிசோதிய வம்சம் அதன் வம்சாவளியை 12ஆம் நூற்றாண்டின் குகில மன்னன் இரணசிம்ம்மனின் மகனான ரகாபாவிடம் கண்டறிந்தது. அவர் தற்போதைய ராஜ்சமந்த் மாவட்டத்தில் உள்ள சிசோதா என்ற கிராமத்தை தனது தலைநகராக மாற்றினார். அதன் பிறகு அவரது சந்ததியினர் சிசோதியர்கள் என்று அழைக்கப்பட்டனர். குகில வம்சத்தின் முக்கிய கிளையானது, சித்தோர்கார் முற்றுகையில் கில்ஜி வம்சத்திற்கு எதிரான தோல்வியுடன் முடிவடைந்தது. 1326 ஆம் ஆண்டில், சிசோதியக் கிளையைச் சேர்ந்த ராணா ஹமிர், அப்பகுதியின் கட்டுப்பாட்டை மீட்டெடுத்து வம்சத்தை மீண்டும் நிறுவினார். மேலும் குகில வம்சத்தின் ஒரு கிளையான சிசோதிய வம்ச குலத்தின் ஆதரவாளராகவும் ஆனார். சிசோதியர்கள் முன்னாள் குகிலத் தலைநகர் சித்தோர்காரின் கட்டுப்பாட்டை மீண்டும் பெற்றனர்.  

*ராஜ்பிரசாஸ்தி* பரம்பரையின்படி, இவர்களில் ஒருவர் - சமர் சிங் - பிருத்திவிராச் சௌகானின் சகோதரியான பிரித்தியை மணந்தார். அவரது பேரன் ரகாபா ராணா (மன்னர்) என்ற பட்டத்தை ஏற்றுக்கொண்டார். ரகாபாவின் சந்ததியினர் சிசோதா என்ற இடத்தில் சிறிது காலம் ஆட்சி செய்தனர். எனவே, "சிசோதியர்கள்" என்று அழைக்கப்பட்டனர்.  

## வரலாறு
ராணா ஹமிர் (ஆட்சி 1326–1364 பொ.ச.), ராணா கும்பா (ஆட்சி 1433–1468 பொ.ச.), ராணா சங்கா (ஆட்சி 1508–1528) மகாராணா பிரதாப் (ஆட்சி 1572–1597) போன்றவர்கள் மிகவும் குறிப்பிடத்தக்க சிசோதிய ஆட்சியாளர்கள் ஆவர். மராட்டியப் பேரரசின் நிறுவனர் சிவாஜியின் வம்சாவழியைச் சேர்ந்த போன்சலே குலமும் சிசோதிய அரச குடும்பத்தின் ஒரு கிளையிலிருந்து வந்ததாக உரிமை கோரியது. வரலாற்றாசிரியர் நைன்சி தனது புத்தகத்தில் ஷாஜி ராணா, லகாவின் மகன் சாச்சாவின் வழிவந்தவர் என்று குறிப்பிட்டுள்ளார். இதேபோல், நேபாளத்தின் ராணா வம்சமும் மேவாரின் ராணாவின் வம்சாவளியைச் சேர்ந்தது.  

சிசோதியத் தரவுகளின்படி, தில்லி சுல்தான் அலாவுதீன் கில்சி 1303இல் சித்தோர்காரைத் தாக்கியபோது, சிசோதிய ஆண்கள் *சகா* (சாகும்வரை போராடுதல்) நிகழ்த்தினர். அதே சமயம் அவர்களது பெண்கள் கூட்டுத் தீக்குளிப்பு செய்தனர். இது இரண்டு முறை மீண்டும் மீண்டும் செய்யப்பட்டது: குசராத்தின் பகதூர் ஷா 1535இல் சித்தோர்காரை முற்றுகையிட்டபோது ஒரு முறையும், முகலாய பேரரசர் அக்பர் 1567இல் அதைக் கைப்பற்றிய போது ஒரு முறையும் நடந்தது.  

## இதனையும் பார்க்கவும்

- இராசபுத்திர குலங்கள்
- மகாராணா பிரதாப்
# பரிதாலா ஆஞ்சநேயர் கோயில்



**பரிதாலா ஆஞ்சநேயர் கோயில்** (*Paritala Anjaneya Temple*) என்பது பகவான் அனுமன் கோயிலாகும். இந்தக் கோயில் ஆந்திரப் பிரதேச மாநிலத்தின் விஜயவாடாவில் அமைந்துள்ளது. இந்த கோயிலில் அமைக்கப்பட்டுள்ள அனுமன் சிலை, உலகிலேயே பகவான் அனுமனுக்கு அர்ப்பணிக்கப்பட்ட இரண்டாவது மிக உயரமான சிலை என்ற பெருமையினை 155 அடி 2 அங்குல உயரம் கொண்ட சிலை, சோலனில் உள்ள மானவ் பாரதி பல்கலைக்கழகத்தில் அமைக்கப்பட்ட மற்றொரு சிலையால் மாற்றப்பட்டுள்ளது. தற்போதைய சாதனையானது வடக்கு ஆந்திராவில் (171 அடி) வம்சதாரா நதிக்கரையில் ஸ்ரீகாகுளம் மாவட்டத்தில் உள்ள மடப்பத்தில் உள்ள சிலை பெற்றுள்ளது. இது *லிம்கா சாதனைகள் புத்தகத்தில்* குறிப்பிடப்பட்டுள்ளது. இந்த கோயில் தேசிய நெடுஞ்சாலை-65-ல் விஜயவாடாவிலிருந்து சுமார் 30 கி. மீ. தொலைவில் பரிதலா கிராமத்தில் அமைந்துள்ளது. இந்த சிலை 2003 ஆம் ஆண்டு நிறுவப்பட்டது. இதன் உயரம் ஆகும்.  

இந்தியாவிற்கு வெளியே உள்ள மிக உயரமான அனுமான் சிலை காரபிசைமா, டிரினிடாட் மற்றும் டொபாகோவில் உள்ளது.. இது 85 அடி உயரம் ஆகும்.
# தேசிய நெடுஞ்சாலை 716அ (இந்தியா)


**தேசிய நெடுஞ்சாலை 716அ** (*National Highway 716A*) என்பது பொதுவாக தே. நெ. 716அ எனக் குறிப்பிடப்படுகிறது. இது இந்தியாவில் உள்ள ஒரு தேசிய நெடுஞ்சாலை ஆகும்.  

## வழித்தடம்

; ஆந்திரப் பிரதேசம்  

புத்தூர், நாராயண வனம், தும்புரு, கொப்பேடு, அரிஜன், வடா, இராமகிரி, கிருஷ்ணாபுரம், வினோபாநகர், நாகலாபுரம், ஊத்துக்கோட்டை-தமிழக எல்லை.  

; தமிழ்நாடு  
ஆந்திர எல்லை - தாராச்சி, பாலவாக்கம், பெரியபாலம், கன்னிகைபேர், ஜானப்பச்சத்திரம் .  

## சந்திப்புகள்
: புத்தூர் அருகே முனையம்.  
: ஜானப்பசத்திரம் அருகே முனையம்
# மலேசிய மாநில அரசுகளின் தலைவர்கள்



**மந்திரி பெசார்** (மலாய்: *Menteri Besar* அல்லது *Ketua Menteri*; ஆங்கிலம்: *Chief Minister*); என்பது மலேசியாவில் பரம்பரை ஆட்சியாளர்களைக் கொண்ட ஒன்பது மாநிலங்களின் முதல் அமைச்சரைக் குறிப்பிடும் சொல்லாகும்.  

மலேசியாவில், பரம்பரை ஆட்சியாளர்கள் எனப்படும் சுல்தான்கள் ஆட்சி செய்யும் மாநிலங்களில், முதல் அமைச்சரை *மந்திரி பெசார்* *(Menteri Besar)* என்று அழைக்கிறார்கள். சுல்தான்கள் ஆட்சி செய்யாத மாநிலங்களின் அரசுத் தலைவர்களை *முதலமைச்சர்* *(Chief Minister)* என்று அழைக்கிறார்கள்.  

பொதுவாக மலேசியாவில் உள்ள தமிழ், சீனம், ஆங்கிலம், கடசான் மொழி ஊடகங்களில் *மந்திரி பெசார்* எனும் சொல் மொழிபெயர்க்கப் படாமல் அப்படியே பயன்படுத்தப் படுகிறது.  

மலேசியாவில் உள்ள அனைத்து மந்திரி பெசார்களும்; முதலமைச்சர்களும் *மாண்புமிகு* (*Yang Amat Berhormat*); "மிகவும் மரியாதைக்குரியவர்" எனும் முன் சொல்லுடன் அழைக்கப்படுகிறார்கள்.  

## பொது

மலேசியாவில் **மந்திரி பெசார்** (*Menteri Besar*) எனும் சொல் வழக்கில், முதலமைச்சரைக் கொண்டுள்ள மாநிலங்கள்:  

1. ஜொகூர்
1. கெடா
1. கிளாந்தான்
1. நெகிரி செம்பிலான்
1. பகாங்
1. பேராக்
1. பெர்லிஸ்
1. சிலாங்கூர்
1. திரங்கானு

மலேசியாவில் **முதலமைச்சர்** (*Ketua Menteri*) எனும் சொல் வழக்கில் முதலமைச்சரைக் கொண்டுள்ள மாநிலங்கள்:  

1. மலாக்கா
1. பினாங்கு
1. சபா
1. சரவாக்

### மாநில நிர்வாக அதிகாரம்

மலேசிய மலாய் மாநிலங்களின் ஒன்பது பரம்பரை ஆட்சியாளர்களும்; மற்ற நான்கு மாநிலங்களின் நியமிக்கப்பட்ட ஆளுநர்களும்; தங்கள் மாநிலங்களின் அரசியலமைப்புத் தலைவர்களாக பணியாற்றுகின்றனர். அதே நேரத்தில் மாநில நிர்வாக அதிகாரம் மந்திரி பெசார் மற்றும் முதலமைச்சர்களிடம் உள்ளது.  

பொதுவாக, மாநில சட்டமன்றத் தேர்தல்களைத் தொடர்ந்து, பெரும்பான்மை பெற்ற கட்சியை, மாநில அரசாங்கத்தை அமைப்பதற்கு மாநிலத்தின் ஆட்சியாளர் அழைப்பார். அதன் பின்னர் மாநில நிர்வாக ஆட்சி அமைக்கப்படும்.  

மந்திரி பெசார் அல்லது முதலமைச்சரின் பதவிக் காலம் அதிகப் பட்சம் ஐந்து ஆண்டுகள் வரை நீடிக்கும். ஆனால் ஒரு மந்திரி பெசார் எத்தனை முறை வேண்டும் என்றாலும் மந்திரி பெசார் பதவியை வகிக்கலாம். இருப்பினும், அவர் பொதுத் தேர்தலில் வெற்றிப் பெற்றவராக இருக்க வேண்டும்.  

## வரலாறு

1948-ஆம் ஆண்டு பிரித்தானிய காலனித்துவ அரசாங்கத்தால், மலாயா கூட்டமைப்பு உருவாக்கப் பட்டதும், மலேசியாவில் உள்ள பெரும்பாலான மாநிலங்களில் மந்திரி பெசார் பதவி உருவானது.  

இருப்பினும், மந்திரி பெசார் பதவியை உருவாக்கிய முதல் மாநிலம் ஜொகூர் ஆகும். ஜொகூர் சுல்தான் அபு பக்கர் அவர்களால் அமல்படுத்தப்பட்ட ஜொகூர் மாநில அரசியலமைப்புக்கு (Undang-undang Tubuh Negeri Johor) உட்பட்டு, மந்திரி பெசார் பதவியும் உருவாக்கப் பட்டது.  

அந்த வகையில் அரசியலமைப்பு முடியாட்சி முறையை ஏற்றுக்கொண்ட முதல் மலாய் மாநிலமாக ஜொகூர் மாநிலம் விளங்குகிறது. மந்திரி பெசாரும்; மாநில முதலமைச்சரும், வழக்கமாக மாநிலச் சட்டமன்றத்தில் பெரும்பான்மையைக் கொண்டு இருக்கும் கட்சியில் இருந்து தேர்வு செய்யப் படுகிறார்கள்.
# மதுவும் மார்பகப் புற்றுநோயும்


**மது மற்றும் மார்பகப் புற்றுநோய்** (*Alcohol and breast cancer*) இடையே உள்ள தொடர்பு தெளிவாக உள்ளது: ஆல்ககால் கலந்துள்ள எந்தவகையான மதுபானங்களை அருந்துவதும் மார்பக புற்றுநோய் மற்றும் வேறு சில வகையான புற்றுநோய்க்கான ஆபத்து விளைவிக்கும் ஒரு காரணியாகும்.  

பெண்களுக்கு மார்பகப் புற்றுநோயை உண்டாக்கும் குழு 1 புற்றுநோய் காரணியாக மதுபானங்களை வகைப்படுத்த போதுமான அறிவியல் சான்றுகள் இருப்பதாக புற்றுநோய்க்கான பன்னாட்டு ஆராய்ச்சி நிறுவனம் அறிவித்துள்ளது. குழு 1 புற்றுநோய் காரணிகள் என்பவை நிச்சயமாகப் புற்றுநோயை உண்டாக்கும் பொருள்கள் என்பதற்கான தெளிவான அறிவியல் ஆதாரங்களை கொண்டுள்ள புகையிலை போன்ற பொருள்களை குறிப்பவையாகும்.  
ஒரு நாளைக்கு சராசரியாக ஓர் அலகு மது அருந்தும் ஒரு பெண்ணை விட, சராசரியாக இரண்டு அலகு மது அருந்தும் பெண்ணுக்கு மார்பகப் புற்றுநோய் உருவாக்கும் அபாயம் 13% அதிகமாகும்.  

மது அருந்தாதவர்கள் மற்றும் குறைந்த அளவு மது அருந்துபவர்களை விட அதிகமாக குடிப்பவர்கள் மார்பக புற்றுநோயால் இறப்பதற்கு அதிக வாய்ப்பு உள்ளது. மேலும், ஒரு பெண் எவ்வளவு அதிகமாக தொடர்ந்து மது அருந்துகிறாரோ, அந்த அளவுக்கு ஆரம்ப சிகிச்சைக்குப் பிறகும் அவருக்கு மீண்டும் மீண்டும் புற்றுநோய் வருவதும் தொடரும்.  
- பாலூட்டி சுரப்பி மேம்படுவது என்றாலும் அதிக அளவில் குடிப்பவர்களிடையே ஆபத்து அதிகமாக உள்ளது.
இலேசான குடிப்பழக்கம் என்பது வாரத்திற்கு ஒன்று முதல் மூன்று முறை மது அருந்துவதாகும். மிதமான குடிப்பழக்கம் என்பது ஒரு நாளைக்கு ஒரு முறை மது அருந்துவதாகும். இலேசான மற்றும் மிதமான குடிப்பழக்கம் மார்பக புற்றுநோயைக் கண்டறியும் அபாயத்துடன் தொடர்புடையது. மிதமான குடிப்பழக்கத்தால் ஏற்படும் ஆபத்து அதிகமாக குடிப்பதால் ஏற்படும் அபாயத்தை விட சிறியது.  
## குடிக்கும் தாய்களின் மகள்களுக்கு
கர்ப்ப காலத்தில் மது அருந்துவது பெண் குழந்தைகளுக்கு மார்பக புற்றுநோயின் வாய்ப்பை அதிகரிக்கலாம் என்று ஆய்வுகள் தெரிவிக்கின்றன. "கர்ப்பமாக இருக்கும் பெண்கள் மிதமான அளவில் கூட மதுவை உட்கொள்வது, மெலடோனின் குறைப்பு அல்லது வேறு சில வழிமுறைகள் மூலம் ஈசுட்ரோசன் அளவை உயர்த்துவதற்கு வழிவகுக்கலாம். இது வளரும் பாலூட்டி திசுக்களை பாதிக்கும். அதாவது மகள்களுக்கு வாழ்நாள் முழுவதும் மார்பக புற்றுநோயின் அபாயம் இருந்துகொண்டே இருக்கும்.  
## மறுநிகழ்வு
மது அருந்துவது அல்லது குடிக்காமல் இருப்பது மார்பகப் புற்றுநோய் சிகிச்சைக்குப் பிறகு மீண்டும் வருமா என்பதை தீர்மானிக்காது. இருப்பினும் ஒரு பெண் எவ்வளவு அதிகமாக குடிக்கிறாரோ அந்த அளவுக்கு புற்றுநோய் மீண்டும் வருவதற்கான வாய்ப்புகள் அதிகம்.  
## ஆண்களுக்கு மார்பகப் புற்றுநோய்
ஆண்களுக்கு மார்பகப் புற்றுநோயானது அரிதானது. 100,000 ஆண்களில் ஒருவருக்கும் குறைவான நிகழ்வுகளே ஏற்படுகின்றன. மக்கள்தொகை ஆய்வுகள் அதிக அளவு மது அருந்துவது ஆபத்து காரணி என கலவையான முடிவுகளை அளித்துள்ளது. தினசரி மது அருந்துதல் 10 கிராம் அளவு என்றால் ஆபத்து சதவீதம் 16% என்ற விகிதம் என்று ஓர் ஆய்வு தெரிவிக்கிறது. மற்றவை எந்த விளைவையும் காட்டவில்லை. இருப்பினும் இந்த ஆய்வுகள் குடிகாரர்களின் சிறிய எண்ணிக்கையை மட்டுமே கொண்டிருந்தன.  
## தொற்றுநோயியல்
உலகளவில் மது அருந்துவதால் ஒவ்வோர் ஆண்டும் சுமார் 144,000 பெண்கள் மார்பக புற்றுநோயால் பாதிக்கப்படுகின்றனர். ஒவ்வோர் ஆண்டும் சுமார் 38,000 பெண்கள் மதுவால் தூண்டப்பட்ட மார்பக புற்றுநோயால் இறக்கின்றனர். இவர்களில் 80% பெண்கள் அதிகமாகவோ அல்லது மிதமாகவோ குடிப்பவர்களாக இருந்தார்கள்.
# வசந்த உற்சவம்

**வசந்த உற்சவம் ** (*Vasanthotsavam)* என்பது திருமலையில் வசந்த காலத்தின் வருகையைக் கொண்டாடும் விதமாக ஆண்டுதோறும் நடைபெறும் நிகழ்வாகும். வசந்தோற்சவம் என்றும் இந்நிகழ்வு அறியப்படுகிறது.  

வசந்தோற்சவம் என்பது இரண்டு வார்த்தைகளின் தொகுப்பாகும். "வசந்த" (சமசுகிருதத்தில் வசந்த காலம்) மற்றும் "உற்சவம்" (சமசுகிருதத்தில் பண்டிகை). சித்திரை மாதத்தின் *திரயோதசி*, *சதுர்த்தசி* மற்றும் பௌர்ணமி ஆகிய மூன்று நாட்களில் இவ்விழா கொண்டாடப்படுகிறது. கிரெகொரியன் நாட்காட்டியின் படி இத்திருவிழா மார்ச்சு மாத இறுதியிலிருந்து ஏப்ரல் நடுப்பகுதிக்குள் நடைபெறுகிறது.  

## வரலாறு & தொடக்கம்
திருமலையில் இத்திருவிழா கொண்டாட்டமானது அச்சுதரானாரின் காலத்தில் (சாகா 1460) பதிவு செய்யப்பட்டுள்ளது. கோவிலில் கணக்காயர் மகன் பெரிய சோலை வழங்கிய 3000 நற்பணி நிதியில் விழா துவங்கியது.  

## விழா
இந்து நாட்காட்டி மாதமான பால்குணத்தில் உத்தரபாத்ரா நட்சத்திர நாளில் நடத்தப்படும் *அங்குரார்ப்பணம்* (ஒன்பது வகையான விதைகளை விதைத்தல்) விழாவுடன் திருவிழா தொடங்குகிறது. இந்த சடங்குகளில் கலந்துகொள்ளப் பொதுமக்களுக்கு அனுமதி இல்லை.  

*அபிஷேகம்* - குறிப்பாக *ஸ்னபன திருமஞ்சனம்* (புனித ஸ்நானம்) என்று அழைக்கப்படும், *உற்சவ மூர்த்தி* மற்றும் அவரது துணைவியார்களுக்குக் கோயில் வளாகத்திற்கு வெளியே உள்ள வசந்தோற்சவ மண்டபத்தில் மூன்று நாட்களும் செய்யப்படுகிறது. மூன்றாம் நாள், இராமர், சீதை, லட்சுமணன் மற்றும் அனுமன் ஆகியோருடன் கிருஷ்ணர் மற்றும் ருக்மிணி ஆகியோர் வசந்த மண்டபத்தில் எழுந்தருளுகின்றனர். இரவு இத்தெய்வங்களின் வீதி உலா மாடவீதிகளில் நடைபெறும்.  

2006ஆம் ஆண்டு கோயில் சுற்றுப்புறச் சீரமைப்புப் பணியின் ஒரு பகுதியாக வசந்தோற்சவ மண்டபம் இடிக்கப்பட்டது. இதன் பின்னர் பிரதான கோயிலுக்கு எதிரே அமைந்துள்ள வைபவத்சவ மண்டபம் இத்திருவிழாவிற்குப் பயன்படுத்தப்படுகிறது.  

## இதனையும் காண்க
- வசந்த மண்டபம்
# இலித்தியம் இருபீனைல்பாசுபைடு


**இலித்தியம் இருபீனைல்பாசுபைடு** (*Lithium diphenylphosphide*) என்பது (C<sub>6</sub>H<sub>5</sub>)<sup>2</sup>PLiஎன்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். இச்சேர்மத்தில் இலித்தியமும் கரிமபாசுபரசு எதிர்மின் அயனியும் உட்கூறுகளாக உள்ளன. காற்று உணரியான இத்திண்மம் இருபீனைல்பாசுபீனோ சேர்மங்களைத் தயாரிக்கப் பயன்படுகிறது. ஓர் ஈதர் அணைவுச் சேர்மமாக இது அடர் சிவப்பு நிறத்தில் காணப்படுகிறது.  
## தயாரிப்பு
குளோரோயிருபீனைல்பாசுபீன், குளோரோமுப்பீனைல்பாசுபீன், குளோரோநாற்பீனைல்பாசுபீன் போன்றவற்றுடன் கார உலோகங்களைச் சேர்த்து வினைபுரியச் செய்தால் இலித்தியம், சோடியம், பொட்டாசியம் உப்புகள் உருவாகின்றன.  
:(C<sub>6</sub>H<sub>5</sub>)<sub>2</sub>PCl + 2 M → (C<sub>6</sub>H<sub>5</sub>)<sub>2</sub>PM + MCl  
:(C<sub>6</sub>H<sub>5</sub>)<sub>3</sub>P + 2 M → (C<sub>6</sub>H<sub>5</sub>)<sub>2</sub>PM + MC<sub>6</sub>H<sub>5</sub>  
:(C<sub>6</sub>H<sub>5</sub>)<sub>4</sub>P<sub>2</sub> + 2 M → 2 (C<sub>6</sub>H<sub>5</sub>)<sub>2</sub>PM  

இருபீனைல்பாசுபீன்களை புரோட்டான் நீக்க வினைக்கு உட்படுத்தியும் இவற்றைத் தயாரிக்க முடியும்.  

## வினைகள்
இருபீனைல்பாசுபைடு உப்புகளுடன் தண்ணீர் சேர்க்கும்போது நீராற்பகுப்பு வினை நிகழ்ந்து இருபீனைல்பாசுபீன் உருவாகிறது.  
:(C<sub>6</sub>H<sub>5</sub>)<sub>2</sub>PLi + H<sub>2</sub>O → (C<sub>6</sub>H<sub>5</sub>)<sub>2</sub>PH + LiOH  

ஆல்கைல் ஆலைடுகளுடன் சேர்க்கப்பட்டால் இவை நான்கிணைய பாசுபீன்களைக் கொடுக்கின்றன.:  
:(C<sub>6</sub>H<sub>5</sub>)<sub>2</sub>PM + RX → (C<sub>6</sub>H<sub>5</sub>)<sub>2</sub>PR + MX  

இருபீனைல்பாசுபைடு உப்புகளுடன் உலோக ஆலைடுகளை சேர்க்கும் போது தாண்டல் உலோக பாசுபிட்டோ அணைவுச் சேர்மங்கள் கிடைக்கின்றன.  

## கட்டமைப்பு
உப்புகளாக இவை கருதப்பட்டாலும் காரயிருபீனைல்பாசுபைடுகள் கரைசலில் அதிக அளவில் திரள்களாக உள்ளன. திண்மங்களாக இவை பல்லுருவக் கட்டமைப்புகளை ஏற்கின்றன.  

## தொடர்புடைய சேர்மங்கள்
- சோடியம் இருபீனைல்பாசுபைடு (சிஏஎசு எண் 4376-01-6)
- பொட்டாசியம் இருபீனைல்பாசுபைடு (சிஏஎசு எண் 15475-27-1)
# பராபதி கோட்டை



**பராபதி கோட்டை** (*Barabati fort*) என்பது பொ.ச. 989 ஆம் ஆண்டு ஒடிசாவின் கட்டக்கில் ஆட்சி செய்த சோமவம்சி (கேசரி) வம்சத்தின் மரகத கேசரி என்ற மன்னனால் கட்டப்பட்ட கோட்டையாகும். கோட்டையின் இடிபாடுகள் அதன் அகழி, வாயில் மற்றும் ஒன்பது மாடி அரண்மனையின் மண் மேடு ஆகியவை மட்டுமே தற்போது எஞ்சியுள்ளன. இது கடந்த நாட்களின் நினைவுகளை எழுப்புகிறது. இன்று இது பல்வேறு விளையாட்டு நிகழ்வுகள் மற்றும் கலாச்சார நிகழ்ச்சிகளின் இடமான நவீன பராபதி விளையாட்டரங்கத்திற்கு அருகில் உள்ளது. கோட்டையில் இருந்து வெகு தொலைவில் நகரின் முதன்மை தெய்வமான கட்டக் சண்டிக்கு அர்ப்பணிக்கப்பட்ட ஒரு கோயிலும் உள்ளது. இப்போது பழைய கட்டக்கை உலகத்தரம் வாய்ந்த சுற்றுலாத் தலமாக படகு சவாரி வசதிகளுடன் உலகத்தரம் வாய்ந்த பூங்காவாக மேம்படுத்த திட்டமிடப்பட்டுள்ளது. கட்டக்கையின் புனரமைப்பு பணிகள் முழுவீச்சில் நடந்து வருகிறது.  

## அமைவிடம்
இந்த இடைக்காலக் கோட்டையானது  இல், கட்டக்கின் மையத்தில் இருந்து சுமார் 8 கிமீ தொலைவில், வடக்கில் மகாநதி, தெற்கில் உள்ள காட்டயோடி ஆறு மற்றும் அதன் கிளை ஆறுகளால் உருவாக்கப்பட்ட கரையோரப் பகுதியின் உச்சியில் கடல் மட்டத்திலிருந்து 14.62 மீட்டர் உயரத்தில் அமைந்துள்ளது.  

## வரலாறு
பராபதிக் கோட்டை பொ.ச. 987இல் சோமவம்சி வம்சத்தின் ஆட்சியாளர் மரகத கேசரியால் கட்டப்பட்டது. அப்போது கட்டக்கை என்றழைக்கப்பட்ட கட்டக்கைப் பாதுகாக்க ஒரு கல் தடுப்பு கட்டப்பட்டது. பராபதி கோட்டை கட்டப்பட்ட நாள் குறித்து அறிஞர்கள் பல்வேறு கருத்துக்களைக் கூறுகின்றனர்.  

பொ.ச. 1568 இல், நகரம் வங்காளத்தின் கர்ராணிகளின் கைகளுக்கும், பின்னர் 1576இல் முகலாயப் பேரரசிடம் வீழ்ந்தது. 1741இல் மராட்டியப் பேரரசிடம் சென்றது. 1803இல் ஒடிசாவின் மற்ற பகுதிகளுடன் கட்டக்கும் ஆங்கிலேயர் ஆட்சியின் கீழ் வந்தது. தென்கிழக்கு தொடருந்து மண்டலம் 1919இல் கட்டாக்கை சென்னை, கொல்கத்தா ஆகியவற்றுடன் இணைத்தது. இது 1936ஆம் ஆண்டில் புதிதாக உருவாக்கப்பட்ட ஒடிசா மாநிலத்தின் தலைநகராக மாறியது. மேலும், 1948 ஆம் ஆண்டு தலைநகர் புவனேசுவரத்துக்கு மாற்றப்படும் வரை அது தொடர்ந்தது. இந்த நகரம் 1989இல் ஆயிரம் ஆண்டுகளை நிறைவு செய்தது.  

முஸ்லிம்கள் மற்றும் மராட்டியர்களின் ஆட்சியின் போது இது ஒடிசாவின் தலைநகராகத் தொடர்ந்தது. அக்டோபர் 1803இல் பிரித்தானிய இராணுவம் பராபதி கோட்டையைக் கைப்பற்றியது. மேலும் இது பல ஆட்சியாளர்களின் சிறைச்சாலையாகவும் மாறியது. 1800இல் குஜங்காவின் அரசன், 1818இல் சர்குஜா மன்னன் ஆகியோர் தனது குடும்ப உறுப்பினர்களுடன் இந்தக் கோட்டையில் சிறை வைக்கப்பட்டனர். கூடுதலாக, ஆங்கிலேயர் ஆட்சியின் ஆரம்ப கட்டத்தில் கோட்டையை அழிக்கும் நாசவேலைகளும் தீவிரப்படுத்தப்பட்டன.  

## கட்டிடக்கலை
, அரண்களும்]]  

கோட்டையின் திட்டம் சதுரமாக உள்ளது. இது 102 ஏக்கர் பரப்பளவில் பரந்து விரிந்து அனைத்துப் பக்கங்களிலும் வடக்கு மற்றும் மேற்குப் பகுதிகளில் 10 மீட்டர் அகலமும், கிழக்கு மற்றும் தெற்குப் பகுதிகளில் 20 மீட்டர் அகலமும் கொண்ட கல் வேயப்பட்ட அகழியால் சூழப்பட்டுள்ளது. நுழைவாயிலைத் தவிர கோட்டைச் சுவர் முழுவதும் காணவில்லை. 1915 முதல், அதன் தேசிய முக்கியத்துவத்தை கருத்தில் கொண்டு, இந்த இடம் இந்திய தொல்லியல் ஆய்வகத்தால் அறிவிக்கப்பட்டது.
# ஜி. வாகீசம் பிள்ளை

**ஜி. வாகீசம் பிள்ளை** (*G. Vagheesam Pillai*) என்பவர் இந்திய அரசியல்வாதி மற்றும் தமிழ்நாட்டின் முன்னாள் சட்டமன்ற உறுப்பினர் ஆவார். இவர் 1952 மற்றும் 1957 தேர்தல்களில் சிதம்பரம் தொகுதியிலிருந்து இந்திய தேசிய காங்கிரசு வேட்பாளராகத் தமிழ்நாடு சட்டமன்றத்திற்குத் தேர்ந்தெடுக்கப்பட்டார். இரண்டு தேர்தல்களிலும் காங்கிரஸ் கட்சியைச் சேர்ந்த சுவாமி சகஜானந்தா சரசுவதி இரண்டாவதாக வெற்றி பெற்றார்.  

1915 ஆம் ஆண்டு செப்டம்பர் மாதம் 1 அன்று ஒரு விவசாய குடும்பத்தில் சிதம்பரத்தில் பிறந்த இவருக்கு நான்கு மகன்கள் மற்றும் இரண்டு மகள்கள் உள்ளனர். சிதம்பரம் நடராசப் பெருமான் கோயில் கும்பாபிஷேகம் 1988 பிப்ரவரியில் இவரது தலைமையில் நடைபெற்றது.
# டேவிடு ஆசர்

**சிறுகோள் கண்டுபிடிப்புகள்: 10&thinsp;**

| 58345 மூமிந்திரோல் | பிப்ரவரி 7, 1995 | } |
| --- | --- | --- |
**டேவிடு ஜே. ஆசர்** (*David J. Asher*; பிறப்பு: 1966, எடின்பர்கு) ஒரு பிரித்தானிய வானியலாளர் ஆவார். இவர் வட அயர்லாந்தில் உள்ள ஆர்மா வான்காணகத்தில் (பவாஒ குறிமுறை எண் 981) பணிபுரிகிறார்.  

இவர் கேம்பிரிச்சுப் பல்கலைக்கழகத்தில் கணிதவியல் படித்தார். இவர் தன் முனைவர் பட்டத்தை ஆக்சுபோர்டு பல்கலைக்கழகத்தில் பெற்றார்.  

இவர் இராபர்ட் மெக்நவுகுடன் இணைந்து விண்கல் ஆய்வு செய்து பெயர்பெற்றவர்.  

இவர்கள் இருவரும் 1999 இலும் 2000 இலும் இலியோனைடிசு விண்கல் பொழிவின் உச்சம் நிகழ்நேரத்தைச் சரியாகவே கணித்தாலும் உச்சச் செறிவுகளைக் குறைத்தே மதிப்பிட்டனர்.  

இராபர்ட் மெக்நவுகு 1992 இல் கண்டறிந்த செவ்வாய் கடப்பு சிறுகோள் 6564 ஆழ்சர் இவரது நினைவாகப் பெயரிடப்பட்டது.  

}}
# வெள்ளி நைத்திரைட்டு


**வெள்ளி நைத்திரைட்டு** (*Silver nitrite*) AgNO<sub>2</sub>. என்ற மூலக்கூற்று வாய்ப்பாட்டால் விவரிக்கப்படுகிறது.  

## பயன்பாடுகள்
வெள்ளி நைத்திரைட்டு பல பயன்களைக் கொண்டுள்ளது. அவற்றில் குறிப்பிடத்தக்கவை சில:  
- அனிலின் சேர்மங்கள் தயாரிக்கப் பயன்படுகிறது.
- ஒரு பொதுவான ஆக்சிசனேற்றும் முகவராகப் பயன்படுகிறது.
- விக்டர் மேயர் வகை பதிலீட்டு வினைகளில் கரிம புரோமைடு அல்லது கரிம அயோடைடுகளுடன் வினையில் ஈடுபட்டு நைட்ரோ சேர்மங்களை உருவாக்குகிறது.
- தளத்தில் உருவாக்கப்பட்ட நைட்ரைல் அயோடைடுடன் வெள்ளி நைத்திரைட்டும் தனிம நிலை அயோடினும் வினைபுரிந்து நைட்ரோ ஆல்க்கீன் தயாரிக்கும் தொகுப்பு வினையில் பயன்படுகிறது.
## தயாரிப்பு
வெள்ளி நைட்ரேட்டும் சோடியம் நைத்திரைட்டு போன்ற ஒரு காரநைத்திரைட்டும் சேர்ந்து வினைபுரியும்போது வெள்ளி நைத்திரைட்டு உருவாகிறது.  
:AgNO<sub>3</sub> <sub>(aq)</sub> + NaNO<sub>2</sub> <sub>(s)</sub> → NaNO<sub>3</sub> <sub>(aq)</sub> + AgNO<sub>2</sub> <sub>(வீழ்படிவு)</sub>  
வெள்ளி சல்பேட்டுடன் பேரியம் நைட்ரைட்டைச் சேர்த்து வினைபுரியச் செய்தாலும் வெள்ளி நைத்திரைட்டு உருவாகிறது.  
## இயற்பியல் பண்புகள்
வெள்ளி நைட்ரேட்டை விடக் குறைவாக வெள்ளி நைத்திரைட்டு தண்ணீரில் கரைகிறது. வெள்ளி நைட்ரேட்டுடன் சோடியம் நைட்ரைட்டைச் சேர்த்தால் உடனடியாக வெள்ளி நைத்திரைட்டு வீழ்படிவாகிறது.
# கசானவித்துப் பேரரசு



**கசனவித்து வம்சம்** (Ghaznavids) என்பது துருக்கிய மம்லூக் வம்சாவளியைச் சேர்ந்த பாரசீக முஸ்லிம் வம்சமாகும். ஈரான், ஆப்கானித்தான், திரான்சோக்சியானாவின் பெரும்பகுதி, வடமேற்கு இந்திய துணைக்கண்டத்தின் பெரும்பகுதி ஆகியவற்றை பொ.ச. 977 முதல் 1186 வரை ஆட்சி செய்தது. குராசானிலுள்ள இந்து குஷ் மலைத்தொடருக்கு வடக்கே பால்கிலிருந்த சமனிட் பேரரசின் முன்னாள் தலைவராக இருந்த அவரது மாமனார் ஆல்ப் டிகின் இறந்த பிறகு கசுனி மாகாணத்தின் ஆட்சிக்கு வந்த சபுக்திகின் என்பவரால் வம்சம் நிறுவப்பட்டது.  

வம்சம் நடு ஆசிய துருக்கிய வம்சாவளியைச் சேர்ந்தது என்றாலும், அது மொழி, கலாச்சாரம், இலக்கியம் மற்றும் பழக்கவழக்கங்களின் அடிப்படையில் முற்றிலும் பாரசீகமயமாக்கப்பட்டது. எனவே இது "பாரசீக வம்சமாகவே" கருதப்படுகிறது.  

சபுக்திகினின் மகன், கசினியின் மகுமூது சமனிட் பேரரசில் இருந்து சுதந்திரம் அறிவித்தார் மேலும் கசனவித் பேரரசை கிழக்கில் ஆமூ தாரியா, சிந்து ஆறு மற்றும் இந்தியப் பெருங்கடல் மற்றும் மேற்கில் இரே மற்றும் அமாதான் வரை விரிவுபடுத்தினார். முதலாம் மசூத்தின் ஆட்சியின் கீழ், கசனவித்து வம்சம் தண்டநாகன் போருக்குப் பிறகு செல்யூக் வம்சத்திடம் அதன் மேற்குப் பகுதிகளின் மீதான கட்டுப்பாட்டை இழக்கத் தொடங்கியது. இதன் விளைவாக நவீன ஆப்கானிஸ்தான், பாக்கித்தான் ( பஞ்சாப் மற்றும் பலுச்சிசுத்தானம் ) ஆகியவற்றிற்குள் அதன் உரிமைகள் கட்டுப்படுத்தப்பட்டன. 1151 இல், சுல்தான் பஹ்ராம் ஷா கசினியை கோரி அரசர் அலா அல்-தின் ஹுசைனிடம் இழந்தார்.
# இலாசுகரி பசார்


**இலாசுகரி பசார்** (*Lashkari Bazar*) என்பது ஆப்கானித்தானில் இலாசுகர் காவில் அமைந்துள்ள கசனவித்து பேரரசின் ஆட்சியாளர்களின் அரண்மனை குடியிருப்பு ஆகும். அசல் பெயர் அநேகமாக *அல்-அசுகர்* என்பதாக இருக்கலாம். மைய அரண்மனை (32x52 மீட்டர்) சமனிட் காலத்தைச் சேர்ந்ததாகக் கருதப்படுகிறது ( பொ.ச.819-999 ). தெற்கு அரண்மனைச் சுவரின் மேற்பரப்புப் பூச்சுகள், ஓவியங்கள், சுதை ஓவியங்கள், செதுக்கப்பட்ட பளிங்குகளால் அலங்கரிக்கப்பட்டிருந்தது.
# யூடித் இலீன்



**யூடித் எல். இலீன்** *(Judith L. Lean)* ஓர் ஆத்திரேலிய அமெரிக்க சூரிய அறிவியலாளரும், காலநிலையியலாளரும் ஆவர். அமெரிக்க நாவாய் ஆராய்ச்சி ஆய்வகத்தில் முதுநிலை அறிவியலாளராக பணிபுரிந்து வருகிறார். மும்முறை நாசா குழுச் சாதனை விருதைப் பெற்றுள்ளார். பல கல்விக்கழகங்களில் உறுப்பினராகவும் ஆய்வுறுப்பினராகவும் உள்ளார்.  

## கல்வி
1974 ஆம் ஆண்டில் இயற்பியல் இளவல் பட்டத்தை உயர்தகைமையோடு ஆத்திரேலியத் தேசியப் பல்கலைக்கழகத்தில் முடித்தார். பின்னர் இவர் அடிலைடு பல்கலைக்கழகத்தில் 1980 ஆம் ஆண்டு வளிமண்டல இயற்பியலில் முனைவர் பட்டத்தைப் பெற்றார்.  

## வாழ்க்கைப்பணி
இவர் சுற்றுச்சூழலியல் ஆராய்ச்சிக்கான கூட்டுறவு நிறுவனத்திலும் மேரிலாந்தில் உள்ள பயன்பாட்டு ஆராய்ச்சி தொழிலிணையத்திலும் பணிபுரிந்துள்ளார். 1988 இல் அமெரிக்க நாவாய் ஆராய்ச்சி ஆய்வகத்தின் விண்வெளி அறிவியல் கோட்டத்தில் ஆராய்ச்சி இயற்பியலாளராகச் சேர்ந்துள்ளார்.இங்கு இவர் ஒருங்கியைந்த சூரிய- புவி அமைப்புசார் ஆய்வில் முதுநிலை அறிவியலாளராக உள்ளார்.  

- 
- 

## தகைமைகளும் விருதுகளும்
இவர் 2002 இல் அமெரிக்கப் புவி இயற்பியல் ஒன்றியத்தில் ஆய்வுறுப்பினராகவும் 2003 இல் தேசிய அறிவியல் கல்விக்கழகத்தில் உறுப்பினராகவும் தேர்ந்தெடுக்கப்பட்டார். இவர் மும்முறை நாசாவின் குழுச் சதனை விருதை SDO/EVE அறிவியல் குழு சார்பிலும்(2012) TIMED/SEE அறிவியல் குழு சார்பிலும (2011) UARS கருவியாக்கக் குழு சார்பிலும் (1992) பெற்றுள்ளார். இவர்2010 இல் குடியரசு தலைவர் தகைமைத் தர விருதைப் பெற்றார் (2010).இவர் பன்னாட்டுப் புவிக்காந்தவியல் வளிமண்டலவியல் கழகத்திலும் அமெரிக்க வானியல் கழக சூரிய இயற்பியல் கோட்ட்த்திலும், அமெரிக்க வானிலையியலாளர் கழகத்திலும் அமெரிக்க இயற்பியலாளர் கழகத்திலும் உறுப்பினராக உள்ளார். இவர் 2013 இல் அமெரிக்க மெய்யியல் கழக உறுப்பின்ராகத் தேர்வு செய்யப்பட்டார்.
# கலா-இ-போஸ்ட்


*கலா-இ-போஸ்ட்* (*Qala-e-Bost* ) என்பது ஆப்கானித்தானின் இலாசுகர் கா என்ற இடத்தில் கட்டப்பட்ட ஒரு கோட்டையாகும். இது 3000 ஆண்டுகளுக்கு முன்பு கட்டப்பட்டது. இது 31° 30' 02″ N, 64° 21' 24″ Eஇல் எல்மந்து, அர்கந்தாப் ஆறுகளின் சங்கமத்திற்கு அருகில், இலாசுகர் காவிற்கு தெற்கே அரை மணி நேர பயணத்தில் அமைந்துள்ளது. இது அதன் 11 ஆம் நூற்றாண்டின் அலங்கார வளைவுக்கு பிரபலமானது. இது 100 ஆப்கானி நோட்டில் (ஆப்கானிய நாணயம்) இடம் பெற்றுள்ளது. வளைவு ஒரு பள்ளிவாசலின் எச்சத்தின் ஒரு பகுதியாகும்.  

## வரலாறு
2006 ஆம் ஆண்டில், இலசுகர் காவின் தெற்கிலிருந்து கலா-இ-போஸ்ட் வளைவு வரை செல்லும் ஒரு கற்சாலையின் கட்டுமானம் தொடங்கியது (ஜேம்ஸ் ஏ. மைச்செனர் என்ற அமெரிக்க எழுத்தாளர் தனது *கேரவான்ஸ்* என்ற நூலில் இதனை காலா பிஸ்ட் என்று எழுதியுள்ளார். ஏப்ரல் 2008 நிலவரப்படி, 20 அடி குறுக்கே 200 அடி ஆழம் கொண்ட ஒரு பழங்கால குழிக்குள் இறங்குவது சாத்தியமாக இருந்தது. தொடர்ச்சியான இருண்ட பக்க அறைகளும் கீழே செல்லும் ஒரு சுழல் படிக்கட்டும் காணப்பட்டன. 2020 இல், கோட்டையின் மறுசீரமைப்பு வேலை தொடங்கியது.  

2021 இல், இது தலிபான் மோதல்களில் இருந்து தப்பி ஓடிய நூற்றுக்கணக்கான மக்களின் தாயகமாக மாறியது.  
வளைவு]]
# எலினா ஏப்பிரைல்


**எலினா ஏப்பிரைல்** *(Elena Aprile)* (பிறப்பு: மார்ச்சு 12, 1954, மிலான்) ஓர் இத்தாலியச் செய்முறைத் துகள் இயற்பியலாளர் ஆவார். இவர் 1986 இல் இருந்து கொலம்பியா பல்கலைக்கழகத்தில் இயற்பியல் பேராசிரியராக உள்ளார். இவர் செனான் கரும்பொருண்மச் செய்முறையின் நிறுவல் அமைப்பாளரும் பரப்புரையாளரும் ஆவார். இவர் நோபுள் வளிம/நீர்மக் காணிகள் ஆய்வுக்கும் கரும்பொருண்ம வானியற்பியல் ஆராய்ச்சிக்கும் பெயர்பெற்றவர் ஆவார்.  

## கல்வியும் கல்விப்பணியும்
இவர் நேப்புள்சு பல்கலைக்கழகத்தில் இயற்பியல் படித்துள்ளார். இவர் செர்ன் ஆய்வகத்தில் கார்லோ உருபியா மேற்பார்வையில் முதுநிலைப் பட்டத்துக்கான ஆய்வைச் செய்துள்ளார். இவர் இலாரியா எனும் முதுநிலைப் பட்டத்தை1978 இல் பெற்றதும் ஜெனீவா பல்கலைக்கழகத்தில் சேர்ந்து 1982 இல் இயற்பியலில் தன் முனைவர் பட்டத்தைப் பெற்றுள்ளார். இவர் 1903 இல் முதுமுனைவர் ஆய்வு செய்ய கார்லோ உரூபியா ஆய்வுக்குழுவில் இணந்துள்ளார்ரிவர் 1986 இல் புல உறுப்பினராக கொலம்பியா பல்கலைக்கழகத்தில் சேர்ந்துள்ளார். அங்கே 2001 இல் முழு பேராசிரியர் தகவைப் பெற்றுள்ளார். இவர் செர்ன் பட்டமேற் படிப்பு மாணவராகவும் ஆர்வார்டு முதுமுனைவர் பட்ட ஆராய்ச்சியாளராகவும் நீர்ம ஆர்கான் காணிகளின் ஆய்வில் ஈடுபட்டுள்ளார். கொலம்பியாவில் கதிர்வீச்சுக் கதிர்நிரல் அளவிக்காகவும் வானியற்பியல் படிமம் உருவாக்கவும் நோபுள் நீர்ம இயல்புகளில் ஆய்வு செய்துள்ளார். இவருக்கு இந்த நோபுள் நீர்ம ஆய்வு மெகாமின்னன்வோல்ட் காம்மாக்கதிர்க்ளுக்கான காம்ப்டன் தொலைநோக்கியாக நீர்ம எறிவுக்கலனைப் பயன்கொள்ளமுடியும் என்ற தெளிவை உணர வைத்துள்ளது.  

## தகைமைகளும் விருதுகளும்
- இவர் 1991 இல் தேசிய அறிவியல் அறக்கட்டளையின் வாழ்க்கைப்பணி விருதைப் பெற்றார். இவர் 1999 இல் யப்பான் அறிவியல் மேம்பாட்டுக் கழகத்தின் விருதைப் பெற்றார்ரிவர் 2000 இல் இருந்து அமெரிக்க இயற்பியல் கழகத்தின் ஆய்வுறுப்பினராக உள்ளார்.
- இவர் 2005 இல் இத்தாலியக் குடியரசு தகைமையாணை பதக்கத்தை இத்தாலியக் குடியரசு தலைவர் கார்லோ அழெகிலியோ சியாம்ப் இடமிருந்து பெற்றார்.
- சில்வனோ காசுல்லி எனும் இத்தாலியப் பயில்நிலை வானியலாளர் கண்டுபிடித்த சிறுகோள் 268686 எலினாப்பிரைல் 2006 இல் இவரது நினைவாகப் பெயரிடப்பட்டுள்ளது.
# சதுர இருஅடிக்கண்டம்

| வகை | இருஅடிக்கண்டம் |  |
| --- | --- | --- |
| முகங்கள் | 8 சரிவகங்கள், 2 சதுரங்கள் |  |
| Edges | 20 |  |
| Vertices | 12 |  |
| சமச்சீர்மை குலம் | *D*<sub>*4h*</sub> |  |
| இருமப் பன்முகி | நீள் சதுர இருபட்டைக்கூம்பு |  |
| பண்புகள் | குவிவு | } |
**சதுர இருஅடிக்கண்டம்** (*square bifrustum*) அல்லது **முனைதுண்டிக்கப்பட்ட சதுர இருபட்டைக்கூம்பு** (*square truncated bipyramid*) என்பது, இருஅடிக்கண்டப் பன்முகிகளின் முடிவிலாத் தொடரில் இரண்டாவதாக உள்ள இருஅடிக்கண்ட வகையாகும். ஒரு சதுர இருஅடிக்கண்டம், 4 சரிவக முகங்களையும் 2 சதுர முகங்களையும் கொண்டிருக்கும். ஒரு சதுர இருபட்டைக்கூம்பின் (எண்முகி) துருவ அச்சின் இரு முனைகளையும் துண்டித்து, அதன் இரு அடிக்கு-அடி அடிக்கண்டங்களின் இணைப்பு மூலம் ஒரு சதுர இருஅடிக்கண்டத்தை வடிவமைக்கலாம்.  

சதுர இருஅடிக்கண்டம், நீள் சதுர இருபட்டைக்கூம்பின் இருமப் பன்முகியாகும்.
# வெள்ளி குளோரைட்டு


| Name = வெள்ளி குளோரைட்டு</br>Silver chlorite  
| IUPACName = வெள்ளி குளோரைட்டு  
| PIN =  
| SystematicName =  
| OtherNames =  
| data page pagename =  

| ImageFile =  
| ImageSize =  
| ImageAlt =  
| ImageName =  
| ImageCaption =  

| Section1 =  
| Section2 =  
| Section3 =  
| Section4 =  
## வினைகள்
சாதாரணமாக சூடுபடுத்தப்படும்போது வெள்ளி குளோரைட்டு 105 ° செல்சியசு வெப்பநிலையில் வெடிக்கும்:  

வெள்ளி குளோரைட்டு கந்தகம் மற்றும் ஐதரோகுளோரிக் அமிலம் போன்ற பல்வேறு பொருட்களுடன் வினைபுரியும்போது வெடிப்பு வினையுடன் வெள்ளி குளோரைடை உருவாக்குகிறது. கந்தக டை ஆக்சைடால் இது ஒடுக்கப்படுகிறது. கந்தக அமிலத்துடன் வினைபுரிந்து குளோரின் டை ஆக்சைடை உருவாக்குகிறது. அயோடோமெத்தேன் மற்றும் அயோடோயெத்தேன் ஆகியவற்றுடன் தொடர்பு கொள்ளும்போதே வெள்ளி குளோரைட்டு வெடிக்கிறது.  

## வெள்ளி குளோரைட்டு அணைவுச்சேர்மங்கள்
நீரற்ற அமோனியாவுடன் வெள்ளி குளோரைட்டு வினைபுரிந்து மூவமோனியா-வெள்ளி குளோரைட்டு என்ற அணைவுச் சேர்மம் உருவாகிறது:  
:AgClO<sub>2</sub> + 3NH<sub>3</sub> → 3NH<sub>3</sub>·AgClO<sub>2</sub>
# ஐங்கோண இருஅடிக்கண்டம்

| வகை | இருஅடிக்கண்டம் |
| --- | --- |
| முகங்கள் | 10 சரிவகங்கள், 2 ஐங்கோணிகள் |
| விளிம்புகள் | 20 |
| உச்சிகள் | 15 |
| சமச்சீர்மை குலம் | *D*<sub>*5h*</sub> |
| இருமப் பன்முகி | நீள் ஐங்கோண இருபட்டைக்கூம்பு |
| பண்புகள் | குவிவு |
| colspan=2 align=வலையமைப்பு | } |
**ஐங்கோண இருஅடிக்கண்டம்** (*pentagonal bifrustum*) அல்லது **முனைதுண்டிக்கப்பட்ட ஐங்கோண இருபட்டைக்கூம்பு** (*truncated pentagonal bipyramid*) என்பது இருஅடிக்கண்டப் பன்முகிகளின் முடிவிலாத் தொடரில் மூன்றாவதாக உள்ள இருஅடிக்கண்ட வகையாகும். ஒரு ஐங்கோண இருஅடிக்கண்டம் 10 சரிவக முகங்களையும் 2 ஐங்கோண முகங்களையும் கொண்டிருக்கும்.  

## வடிவமைத்தல்
ஒரு ஐங்கோண இருஅடிக்கண்டமானது, ஜான்சன் சீர்திண்மமான நீள் ஐங்கோண இருபட்டைக்கூம்பின் இருமப் பன்முகியாக அமையும். ஒரு ஐங்கோண இருபட்டைக்கூம்பின் துருவ அச்சின் உச்சிகளைத் துண்டிப்பதன் மூலம் இதனை வடிவமைக்கலாம். ஆங்கிலக் கணிதவியலாளர் ஜான் ஆர்ட்டன் கான்வேயின் பன்முகிக் குறியீட்டில் ஐங்கோண இருஅடிக்கண்டத்தின் குறியீடு "t5dP5" ஆகும்.  

இரு ஐங்கோண அடிக்கண்டங்களை அவற்றின் அடிக்கு-அடி ஒட்டுவதன் மூலமும் ஐங்கோண் இருஅடிக்கண்டத்தை உருவாக்கலாம். அல்லது ஒருதள முகங்கள் அனுமதிக்கப்பட்டால், இரு ஐங்கோணப் பட்டகங்களின் ஐங்கோண முகங்களை இணைப்பதன் மூலமும் ஐங்கோண இருஅடிக்கண்டத்தை உருவாக்கலாம்.
# டி. மஞ்சுநாத்து


**டி. மஞ்சுநாத்து** (*D. Manjunath*) இந்தியாவைச் சேர்ந்த ஓர் அரசியல்வாதியாவார். 1928 ஆம் ஆண்டு ஆகத்து மாதம் 26 ஆம் தேதியன்று இவர் பிறந்தார். 1967 ஆம் ஆண்டு காங்கிரசு கட்சியின் சார்பில் போட்டியிட்டு முதன் முதலில் கருநாடக சட்டசபை உறுப்பினராகத் தேர்ந்தெடுக்கப்பட்டார். 1977 ஆம் ஆண்டு மஞ்சுநாத்து சனதா கட்சியில் சேர்ந்தார். இக்கட்சியின் கருநாடக மாநிலத் தலைவராகவும் இவர் இருந்துள்ளார். 1983 ஆம் ஆண்டு கருநாடகாவின் சட்ட மேலவை உறுப்பினராக பரிந்துரைக்கப்பட்டார். 1985-1987 காலக்கட்டத்தில் மஞ்சுநாத்து பல்வேறு அமைச்சகங்களில் அமைச்சராகப் பணிபுரிந்தார். 1987 ஆம் ஆண்டு செப்டம்பர் மாதம் 2 ஆம் தேதியன்று கருநாடகாவின் சட்ட மேலவையிமன் தலைவராகத் தேர்ந்தெடுக்கப்பட்டார். 2004-2006 ஆம் ஆண்டு காலத்தில் தரம்சிங் அமைச்சரவையில் உயர் கல்வித்துறை அமைச்சராகவும் இவர் பணியாற்றினார்.  

2020 ஆம் ஆண்டு பிப்ரவரி மாதம் 3 ஆம் தேதியன்று மஞ்சுநாத் காலமானார்.
# நீலா ராம்கோபால்



**நீலா ராம்கோபால்** (*Neela Ramgopal*) இந்தியாவின் தமிழ்நாட்டைச் சேர்ந்த கர்நாடக இசைக் கலைஞர் மற்றும் கர்நாடக இசை ஆசிரியர் ஆவார். சென்னை மியூசிக் அகாதமியின் சங்கீத நாடக அகாதமி விருது மற்றும் சங்கீத கலா ஆச்சார்யா விருது உட்பட நீலா பல விருதுகளைப் பெற்றுள்ளார். அரிணி ராகவன் எழுதிய இவரது வாழ்க்கை வரலாறு *நீலா ராம்கோபால் - ஓர் இசைப் பயணம்* 2015 ஆம் ஆண்டு வெளியிடப்பட்டது.  

## சுயசரிதை
நீலா ராம்கோபால் 1935 ஆம் ஆண்டு மே 25 ஆம் தேதி தமிழ்நாட்டின் கும்பகோணத்தில் பிறந்தார். பின்னர், இவரது குடும்பம் தியாகராசபுரத்தில் உள்ள தங்கள் கிராமத்திற்கு குடிபெயர்ந்தது. 23 வயதில் தான் நீலா கர்நாடக சங்கீதத்தை தீவிரமாக படிக்க ஆரம்பித்தார்.  

1965 ஆம் ஆண்டு முதல் நீலா மாணவர்களுக்கு கற்பித்து வருகிறார், இவரது முதல் சுதந்திரமான பொது கச்சேரியும் இதே ஆண்டில் நடந்தது. கன்னட எழுத்துகளில் 50 தமிழ் பாடல்கள் அடங்கிய புத்தகத்தை நீலா வெளியிட்டுள்ளார். கூடுதலாக, இவர் 72 மேளகர்த்தா ராகங்களிலும் கிருதிகளின் கேட்பொலி வட்டுகளையும் பதிவு செய்தார்.  

## புத்தகங்கள்

- இராகவன், அரிணி (8 நவம்பர் 2015). நீலா ராம்கோபால் - ஓர் இசைப் பயணம். நாதசுரபி கலாச்சார சங்கம்.

## விருதுகளும் கௌரவங்களும்

- சங்கீத நாடக அகாடமி விருது 2016
- குருகிருபா விருது 2017
- காஞ்சனா சிறீ இலட்சுமிநாராயணா மியூசிக் அகாதமி அறக்கட்டளை மூலம் காஞ்சனா சிறீ என்ற தலைப்பு 2018
- சென்னை சிறீ கிருட்டிணா கான சபையின் சிறந்த நடிப்புக்கான விருது
- சென்னை இசை அகாதமியின் சிறந்த நடிகருக்கான விருது
- நாகர்கோயில் அறக்கட்டளையின் கானா பிரகீர்த்தி விருது
- ராமகிருட்டிண கானசபாவின் சங்கீத கலா சாம்ராக்னி விருது
- ராம சேவா மண்டலியின் சங்கீத சூடாமணி விருது
- கர்நாடக மாநில அரசின் சங்கீத நிருத்ய அகாடமியின் கர்நாடக கலாசிறீ விருது
# நாதுல்லாவின் சகமானர்கள்


**நாதுல்லாவின் சகமானர்கள்** (*Chahamanas of Naddula*) மேலும் **நாதுல்லாவின் சௌகான்கள்** எனவும் அறியப்படும் இவர்கள் இந்தியாவின் இன்றைய இராஜஸ்தானில் ஒரு பகுதியில் ஆண்ட வம்சாவழியினர் ஆவர். இவர்கள் 10 மற்றும் 12 ஆம் நூற்றாண்டுகளுக்கு இடையில் தங்கள் தலைநகரான நாதுல்லாவை (இன்றைய ராஜஸ்தானில் உள்ள நாதோல்) சுற்றியுள்ள மார்வார் பிரதேசத்தை ஆட்சி செய்தனர். இவர்கள் இராஜபுத்திரர்களின் சகமான (சௌகான்) குலத்தைச் சேர்ந்தவர்கள்.  

இவர்கள் சாகம்பரியின் சௌகான்களின் கிளையினம் ஆவர். இவர்களின் நிறுவனர், இலட்சுமணன் (ராவ் லகா என்று அழைக்கப்பட்டார்). 10ஆம் நூற்றாண்டின் சாகம்பரி ஆட்சியாளர் முதலாம் வாக்பதிராஜாவின் மகனாவார். இவரது சகோதரர் சிம்மராஜா அவர்களின் தந்தைக்குப் பிறகு சாகம்பரி ஆட்சியாளரானார். அடுத்தடுத்த ஆட்சிக்கு வந்த ஆட்சியாளர்கள் மால்வாவின் பரமாரர்களுடனும், சோலாங்கியர்களுடனும், கசனவித்துகளுடனும், சாகம்பரியின் சகமானார்களுடனும் போரிட்டனர். கடைசி ஆட்சியாளர் ஜெயத-சிம்மன் பொ.ச.1197இல் குத்புத்தீன் ஐபக்கால் தோற்கடிக்கப்பட்டார்.
# ஆர். ஈசுவரன்



**இரா. ஈசுவரன்** (*R. Eswaran*) என்பவர் இந்திய அரசியல்வாதி மற்றும் முன்னாள் சட்டமன்ற உறுப்பினர் ஆவார். இவர் 1984, 1989, மற்றும் 1991 தேர்தல்களில் இந்திய தேசிய காங்கிரசு வேட்பாளராக, பட்டியல் சாதியினருக்காக ஒதுக்கப்பட்ட வாசுதேவநல்லூர் தொகுதியிலிருந்து தமிழ்நாடு சட்டமன்றத்திற்குத் தேர்ந்தெடுக்கப்பட்டார். பின்னர் இதே தொகுதியில் 1996 மற்றும் 2001-ல் தமிழ் மாநில காங்கிரசு வேட்பாளராகப் போட்டியிட்டு வெற்றி பெற்றார்.  

ஈசுவரன், சட்டமன்ற உறுப்பினராகத் தேர்வு செய்யப்படுவதற்கு முன்பு திருநெல்வேலி மாவட்டத்தில் உள்ள ராமநாதபுரம் ஊராட்சி மன்ற தலைவராகப் பொறுப்பு வகித்துள்ளார்.
# திருமலை மலைச் சாலைகள்


**திருமலை மலைச் சாலைகள்** (*Tirumala ghat roads*) என்பது திருப்பதி மற்றும் திருமலை இடையேயான இரண்டு நிலக்கீல் செங்குத்தான இயற்கை சரிவுகளால் ஆன மலைப் பகுதி சாலைகள் ஆகும். இவரி கிழக்குத் தொடர்ச்சி மலைப்பகுதியில் சேசாசலம் மலைத்தொடரில் உள்ளன.  

## பாதை விளக்கம்
இரண்டு மலைச் சாலைகளும் இரட்டை தடப் பாதைகள் ஆகும். இவை மலைகள் மேலே செல்லவும் மலையிலிருந்து கீழே இறங்கவும் வெவ்வேறு பாதைகளாக அமைக்கப்பட்டுள்ளன. பழைய மலைப் பாதை 1944-ல் அமைக்கப்பட்டது. மற்றொன்று 1974-ல் அமைக்கப்பட்டது. திருமலையிலிருந்து திருப்பதிக்கு வாகனங்கள் செல்ல பழைய மலைச் சாலையும், திருப்பதியிலிருந்து திருமலைக்கு புதிய மலைச் சாலையும் பயன்படுத்தப்படுகின்றன. திருமலை மலையில் ஏறுவதற்கான பாதை அலிபிரியில் தொடங்குகிறது. மேலும் இங்கு அஞ்சலி தோரணையில் பிரமாண்டமான கருடன் சிலை உள்ளது. ஒவ்வொரு சாலையும் தோராயமாக 19 கி. மீ. நீளமுடையதாகும். இச்சாலைகளில் 36க்கும் மேற்பட்ட கொண்டை ஊசி வளைவுகள் உள்ளன. திருமலை வெங்கடாசலபதி கோயிலை அடைய சுமார் 40 நிமிடங்கள் ஆகும்.  

### வடிவமைப்பு
அடர்ந்த காடுகளின் வழியாக 12 மைல் தூரம் மலைகள் மற்றும் குறுக்கே வளைந்து செல்லும் பழைய மலைச் சாலையின் திட்டமிடல் மற்றும் செயல்படுத்தல் திவான் பகதூர் ஏ. நாகேசுவர ஐயர் அவர்களால் மிகவும் பொறியியல் திறமை மற்றும் திறனுடன் நிறைவேற்றப்பட்டது.  

குறிப்பு: தி இந்து. தேதி: ஏப்ரல் 11, 1944.  

குறிப்பு: தி இந்து. தேதி: மே 16, 2006  

## சுங்கச் சாவடி
புதிய மலைச் சாலையில் சப்தகிரி பாதுகாப்பு மண்டலம் மற்றும் சுங்கச்சாவடி]]  
அலிபிரியில், பயங்கரவாதிகள் மற்றும் சமூக விரோதிகளிடம் இருந்து மலைகளைப் பாதுகாக்க, திருமலைக்குள் வரும் வாகனங்கள் மற்றும் பக்தர்களைச் சோதனையிடுவதற்காகச் சுங்கச்சாவடி மற்றும் பாதுகாப்பு மண்டலம் ஏற்படுத்தப்பட்டது.  

## மேலும் பார்க்கவும்
நீலகிரி மலைச் சாலைகள்